Beállítások: Logisztika

A Rendszer,

Beállítások,

Rendszerbeállítások menüpont alatt,

a Logisztika területen az eVIR rendszer logisztika moduljával kapcsolatos beállításait lehet elvégezni.

Mezők

Áfakörön kívül
Alapértelmezett áfakód kiválasztása.
ÁFA kulcsok 2021.01.01-től

Áfa számoló algoritmus
Devizás számla kiállítása esetén az ÁFA számoló algoritmus működését befolyásoló beállítás. Számlázás más pénznemben

Modernizált: Devizára pontosabb.

Hagyományos: HUF-ra pontosabb.

Akciós ár esetén is partner kedvezmény
A partnerhez beállított kedvezmények csak normál árkategóriából legyenek számolva, vagy az árkategóriához tartozó akciós árakból is.

Alapértelmezett cikk áttekintő sorrend
Cikk áttekintőben a tételek időrendben csökkenő vagy növekvő sorrendben szerepeljenek.

Alapértelmezett fizetési mód
A pénzügyi törzsadatokban meghatározott fizetési módok közül kiválasztható, hogy melyik legyen az alapértelmezett hacsak a partnerhez nincs beállítva egyedi fizetési mód.
Partner pénzügyi beállítások

Alapértelmezett stornó raktár
Stornó számla esetén az eredeti számlán szereplő termékek hova kerüljenek: új stornó raktár jöjjön létre, oda kerüljön ahonnan a bizonylatra került, vagy a rendszer alapértelmezett raktárába. (Stornó esetén ha a termék egy másik bizonylatról jött, akkor nem raktárba kerül, hanem visszamegy arra a bizonylatra ahonnan érkezett).

Beszerzési ár kezelése
Tényleges beszerzési ár / utolsó beszerzési ár, vagy pedig súlyozott átlagár legyen használatban.

Beszerzési árral számol, néha utolsó beszerzési árat jeleníti meg (pl. bizonylat készítéskor)
Bizonylat készítéskor az utolsó beszerzési árat jeleníti meg.
Számlalistákban (például: Számlalista árréssel listában a FIFO elv alapján a tételhez rögzített legrégebbi beszerzési ár látható az Összes beszerzési ár oszlopban).

Súlyozott átlagárral dolgozik

Bizonylat első példány
A bizonylatok eredeti példányát emailben küldje el a rendszer vagy PDF-et generáljon belőle.

Bizonylat felhasználásakor tételek szerkesztése
Például szállítólevél, munkalap vagy rendelés számlához történő hozzáadásakor program szerkeszthető vagy nem szerkeszthető formában jelenítse meg a tétellistát.

Automatikusan felkínálva: Alapértelmezetten szerkeszthető a tétellista.

Átugorva, de kérhető: Alapértelmezetten nem szerkeszthetően jelenik meg a tétellista, de | Tételek módosítása | gomb megnyomása után szerkeszthető.

Bizonylatkép
Bizonylat készítéskor egyedi vagy klasszikus számlakép használata.

Klasszikus

Egyedi

Klasszikus és egyedi: Ez az alapértelmezett beállítás. Az alap sablonok mellett egyedi bizonylatképek készíthetőek a Törzsadatok → PDF sablon menüpont alatt.
Egyedi PDF sablont csak adminisztrátor felhasználó élesíthet a programban!

Megnevezés vágásának hossza
A termék/szolgáltatás megnevezése maximum ilyen hosszúságban jelenik meg, ha ennél hosszabb, akkor az már elrejtésre kerül.

Pénznemhez megjegyzés szövege
Telephelyes működés esetén működik ez a beállítási lehtőség.

Pénznemenként egy megjegyzés: Pénznem szerkesztésekor csak egy megjegyzés rögzíthető.

Pénznem, telephely párosokhoz egy megjegyzés megadható: Telephelyenként rögzíthető megjegyzés a pénznemhez.
Ha telephelyenként külön megjegyzés van megadva, akkor pl. lehetőség van telephelyenként pénznemenként külön bankszámlaszámot nyomtatni a bizonylatokra.